*Tämä artikkeli käsittelee televisiosarjaa. Elokuvasta ja kirjasta on erilliset artikkelit.*

**Sinkkuelämää** (engl. *Sex and the City*) on Candace Bushnellin kirjoittama kirja ja sanomalehtikolumni sekä näihin perustuva menestynyt yhdysvaltalainen televisiosarja.

Kolumni ja kirja
----------------

*Pääartikkeli: Sinkkuelämää (romaani)*
Sinkkuelämää oli alun perin Candace Bushnellin kirjoittama kolumni *New York Observer* -sanomalehdessä. Kolumnissaan Bushnell käsitteli muun muassa ihmissuhteita, seksiä ja elämää New Yorkissa. Osa kolumnien tarinoista perustuu Bushnellin omaan elämään. Kolumnit ovat itsenäisiä tekstejä, mutta niissä esiintyy myös toistuvia teemoja ja henkilöitä.*selvennä*

Televisiosarja
--------------

Yhdysvalloissa sarjan lähettäminen alkoi kesäkuussa 1998. Kuudennen tuotantokauden ja sarjan päätösjakso (ennen paluuta eri nimellä) lähetettiin 22. helmikuuta 2004.

Tarinan keskushenkilönä on Sarah Jessica Parkerin esittämä toimittaja Carrie Bradshaw, joka pitää *New York Star* -lehdessä Sex and the City -kolumnipalstaa. Materiaalinsa hän saa omasta ja ystäväpiirinsä elämästä. Sarjan muut keskeiset näyttelijät ovat Kim Cattrall (Samantha Jones), Kristin Davis (Charlotte York) ja Cynthia Nixon (Miranda Hobbes). 

*Sex and the City* -sarjaidean keksijä on tunnettu tuottaja Darren Star ja Yhdysvalloissa sitä lähetettiin kaapelikanava HBO:n kautta. Sarjaa kuvattiin New Yorkissa sekä Silvercup Studios -halleilla Long Islandilla.

Sarjan paluu eri nimellä – And Just Like That
---------------------------------------------

Tammikuussa 2020 ilmoitettiin että sarja jatkuu eri nimellä, *And Just Like That...*. Yhdysvalloissa ja Suomessa sarja on nähtävissä HBO Max -suoratoistopalvelussa. Samanthan hahmoa ei uudessa sarjassa kuitenkaan enää nähdä.

Sinkkuelämää Suomessa
---------------------

*Sinkkuelämää* esitettiin Suomessa MTV3-kanavalla. *Sinkkuelämän* Suomen ensi-ilta oli 1. kesäkuuta 1999. Viimeinen jakso esitettiin 23. marraskuuta 2004. Keskimäärin katsojia oli 533 000 jaksoa kohden. Viimeinen jakso keräsi 795 000 katsojaa. Sarjaa alettiin uusia alusta alkaen 2005 kesällä, ja loppukaudet uusittiin kesällä 2006. Kesällä 2007 Sub esitti sarjaa neljänä iltana viikossa, ensimmäisestä tuotantokaudesta alkaen. Aluksi sarjaa esitettiin Suomessa parhaaseen katseluaikaan illalla, mutta ilmeisesti ohjelman luonteen vuoksi se siirrettiin myöhempään ajankohtaan.

Yleisradio omistaa oikeudet kaikkiin HBO:n sarjoihin, mutta kanava ei kuitenkaan esitä Sinkkuelämää, vaan sarjaa esitettiin huhtikuusta 2009 alkaen Nelosella. Sarjaa alettiin esittää Nelosella uudestaan myös maaliskuussa 2012. Sarjan kaikki tuotantokaudet ovat saatavissa Suomessa myös DVD:llä.

Elokuva
-------

*Pääartikkeli: Sex and the City – Sinkkuelämää*
Sarjasta on tuotettu kaksi kokoillan elokuvaa, jotka käsikirjoitti alkuperäisen televisiosarjankin tekoon osallistunut Michel Patrick King. Elokuvien kuvaukset alkoivat syyskuussa 2007 ja ensimmäinen elokuva tuli ensi-iltaan Suomessa 6. kesäkuuta 2008. Sarah Jessica Parker, Kim Cattrall, Kristin Davis ja Cynthia Nixon näyttelevät niissä molemmissa.

Näyttelijät ja hahmot
---------------------

**Päähenkilöt**

|  |  |  |
| --- | --- | --- |
|  Sarah Jessica Parker  | … |  Carrie Bradshaw
  |
|  Kim Cattrall  | … |  Samantha Jones
  |
|  Kristin Davis  | … |  Charlotte York
  |
|  Cynthia Nixon  | … |  Miranda Hobbes
  |

**Muita henkilöitä**

|  |  |  |
| --- | --- | --- |
|  Chris Noth  | … |  John "Kiho" Preston (Mr. Big)
  |
|  David Eigenberg  | … |  Steve Brady 
  |
|  Willie Garson  | … |  Stanford Blatch
  |
|  John Corbett  | … |  Aidan Shaw
  |
|  Evan Handler  | … |  Harry Goldenblatt
  |
|  Jason Lewis  | … |  Jerry "Smith" Jerrod
  |
|  Mikhail Baryshnikov  | … |  Alexandr Petrovsky
  |
|  Kyle MacLachlan  | … |  Tri. Trey MacDougal
  |
|  James Remar  | … |  Richard Wright
  |
|  Ron Livingston  | … |  Jack Berger
  |
|  Mario Cantone  | … |  Anthony Marantino
  |
|  Lynn Cohen  | … |  Magda
  |
|  Frances Sternhagen  | … |  Bunny MacDougal
  |
|  Ben Weber  | … |  Skipper Johnston
  |
|  Bridget Moynahan  | … |  Natasha
  |
|  Blair Underwood  | … |  Tri. Robert Leeds
  |
|  Sean Palmer  | … |  Marcus Adant
  |

Lähteet
-------

1. ↑  Sinkkuelämää saa sittenkin jatkoa! Yksi rakastetuista hahmoista jää joukosta pois *www.iltalehti.fi*. Viitattu 11.1.2021.
2. ↑  Yli 800 000 katsojaa seurasi Frendien päätösjaksoa *Helsingin Sanomat*.  25.11.2004.  Arkistoitu 16.4.2014. Viitattu 15.4.2014.
3. ↑  Yle sopimukseen HBO-televisioyhtiön kanssa *HS.fi*.  14.8.2007. Helsinki:  SanomaWSOY. Viitattu 28.3.2008. [vanhentunut linkki]
4. ↑  Sinkkuelämää elokuvaksi
5. ↑

Aiheesta muualla
----------------

* Kuvia tai muita tiedostoja aiheesta **Sinkkuelämää** Wikimedia Commonsissa

|  |  |  |  |
| --- | --- | --- | --- |
| 

| * n
* k
* m
Parhaan komediasarjan Primetime Emmy -palkinto |
| --- |
|  |
| 
* *Murphy Brown* (1990)
* *Terveydeksi* (1991)
* *Murphy Brown* (1992)
* *Seinfeld* (1993)
* *Frasier* (1994)
* *Frasier* (1995)
* *Frasier* (1996)
* *Frasier* (1997)
* *Frasier* (1998)
* *Ally McBeal* (1999)
* *Will & Grace* (2000)
* *Sinkkuelämää* (2001)
* *Frendit* (2002)
* *Kaikki rakastavat Raymondia* (2003)
* *Sukuvika* (2004)
* *Kaikki rakastavat Raymondia* (2005)
* *Konttori* (2006)
* *30 Rock* (2007)
* *30 Rock* (2008)
* *30 Rock* (2009)
* *Moderni perhe* (2010)
* *Moderni perhe* (2011)
* *Moderni perhe* (2012)
* *Moderni perhe* (2013)
* *Moderni perhe* (2014)
* *Rouva varapresidentti* (2015)
* *Rouva varapresidentti* (2016)
* *Rouva varapresidentti* (2017)

 |

 |